भारत में अमेरिकी एंबेसेडर रिचर्ड वर्मा ने इस ज्वाइंट ट्रेनिंग को बेहद खास बताया है। उन्होंने कहा कि यह भारत और अमेरिका के बीच रिश्तों तथा भारत की सिक्युरिटी के लिहाज से बड़ा कदम है। जुलाई में पंजाब के गुरदासपुर में हुए आतंकी हमले के बाद अमेरिका और भारत आतंकवाद से निपटने के मुद्दे पर तेजी से कोऑपरेट कर रहे हैं। गुरदासपुर में मारे गए आतंकियों के पास से मिले जीपीएस डिवाइस को अमेरिकी एक्सपर्ट ने ही डिकोड किया था। इसके बाद ही साफ हो पाया था कि आतंकी पाकिस्तान से आए थे। आतंकियों के पास से जो नाइट विजन डिवाइस मिले थे। उनकी जांच के बाद पेंटागन ने पाया था कि ये वो डिवाइस हैं जो अफगानिस्तान में अमेरिकी फौज ने खो दिए थे।